Vrou sterk goed aan ná honde-aanval | Maroela Media
Ronelle Seitz in die hospitaal nadat haar honde haar aanval. (Foto: Verskaf)
Die vrou van Limpopo wat deur haar gesin se honde verskeur is, sterk goed aan in die hospitaal.
Ronelle Seitz (59) se kopvel is afgeruk en sy het verskeie bytmerke aan haar een been en voet opgedoen toe die gesin se honde haar "vir geen rede nie" aangeval het.
"Dit gaan goed met Ronelle, onder omstandighede," sê Tess Riekert, die familie se woordvoerder. "Sy sal weer vanoggend (Woensdag) 'n opvolgoperasie ondergaan en sal vir die volgende paar maande elke twee weke 'n operasie moet ondergaan," sê Riekert.
Maroela Media het vroeër berig dat Seitz reeds Sondag haar eerste operasie ondergaan het in die Netcare Hospitaal in Polokwane (Pietersburg).
Die honde is reeds ná die voorval van kant gemaak. Omdat Seitz nie 'n mediese fonds het nie, sou sy aanvanklik van die Netcare-hospitaal na 'n staatshospitaal oorgeplaas word en die familie het gevra vir donasies om haar in die private hospitaal te hou. "Danksy die skenkings wat ons ontvang het, kan sy nou die opvolgoperasies in die Netcare-hospitaal ondergaan," sê Riekert.
Volgens Riekert het verskeie lede van die publiek die afgelope paar dae by die hospitaal opgedaag om Seitz te besoek. "Meeste van hulle was net nuuskierig. Omdat Ronelle baie rus moet inkry tussen die operasies het die dokter nou sy voet neergesit en gesê net naaste familie sal by haar toegelaat word," sê Riekert.
honde Limpopo Netcare
Rerig? Julle vra vir skenkings en dan se julle die meeste mense is net nuuskierig, miskien is dit mense wat rerig belangstel en skekkings gemaak het. Geen hond gaan sonder rede net aanval nie.
Honde val nie sommer vir geen rede aan nie.
Baie onvanpas om na iemand by 'n hospitaal te gaan wat jy nie eens ken nie. Gee skenkings en vergeet dan daarvan want dan kom dit uit jou hart uit. Die woordvoerder van die familie gebruik jou woorde met meer insig.
Dan is dit seker die beter opsie om glad nie honde aan te hou wat iemand "dalk kan" verskeur, as "iets gebeur" wat die hond "rede kan gee" om iemand aan te val nie. Dis soos om 'n gelaaide pistool in jou gesins se huis te laat rond lê, en hoop "iets tragies" gebeur nie…. So of dit nou'n "gelaaide geweer" of 'n veghond is, die vraag is – is jy bereid om daardie "kans" te vat. Veral met jou geliefdes se lewens? Ek weet verseker ek is nie bereid om daardie kans te waag nie, maar lyk my party… Lees meer »
Ai mense ons oordeel tog so maklik.
Ek lees nêrens dat hulle sê die mense is 'n "nuisance" nie. Daar is 'n groot verskil tussen nuisance en nuuskierig. Die vrou is in die hospitaal en die dokter het dit stop gesit. Daar is baie ander mense soos ou mense in die ouetehuise wat geen besoekers kry nie. Gaan besoek hulle eerder en los die vrou dat sy kan rus en aansterk.